nahid-hub/BLUGE-bengali-wikipedia-section-title-prediction huggingface dataset:
ফ্রান্সে তিউনিশিয়ার দূতাবাসের তথ্য মতে, লাল রঙ হল ১৫৭৪ সালে উসমানীয়দের তিউনিশিয়া বিজয়ের সময় নিহতদের রক্তের প্রতীক। অবশ্য, তিউনিসিয়রাই স্পেনীয় আক্রমণকারীদের হাত থেকে তাদের মুক্ত করার জন্য তুর্কিদের আমন্ত্রণ জানিয়েছিল। আরেকটি ব্যাখ্যা হল "লাল বেলিক্যাল পতাকা সমগ্র মুসলিম বিশ্ব জুড়ে আলো ছড়িয়ে দিয়েছে"। সাদা শান্তির প্রতীক। আর বৃত্তটি সূর্যের প্রতীক যা জাতির উজ্জ্বলতা প্রকাশ করে। অন্যদিকে নতুন চাঁদ (ক্রিসেন্ট) মুসলমানদের ঐক্য এবং পাঁচ-কোণা তারা ইসলামের পাঁচটি স্তম্ভের প্রতিনিধিত্ব করে।

"ওয়েবস্টার'স কনসাইজ এনসাইক্লোপিডিয়া অফ ফ্ল্যাগস অ্যান্ড কোটস অফ আর্মস" এর লেখক "লুডভিক মুচা"র মতে, পতাকার মাঝখানে অবস্থিত সাদা বৃত্ত সূর্যকে নির্দেশ করে। ইসলামের দুটি প্রাচীন প্রতীক নতুন চাঁদ এবং পাঁচ-কোণা তারা সর্বাধিক উল্লেখযোগ্যভাবে উসমানীয় পতাকায় ব্যবহৃত হয়েছিল। এর পর থেকে অনেক মুসলিম সংখ্যাগরিষ্ঠ দেশের মতো তিউনিসিয়ার পতাকায়ও এ প্রতীক ব্যবহৃত হচ্ছে। একজন আরব পর্যবেক্ষকের দৃষ্টিকোণ থেকে, নতুন চাঁদ সৌভাগ্যের প্রতীক। আর লাল রঙ তুর্কি আধিপত্যের বিরুদ্ধে প্রতিরোধের প্রতীক। "হুইটনি স্মিথ" বলেন যে বর্তমান তিউনিসিয়ার অন্তর্গত প্রাচীন কার্থেজের পুনিক রাজ্যেই প্রথম পতাকা এবং ভবনসমূহে নতুন চাঁদের প্রতীক ব্যবহার করা হত। উসমানীয় পতাকায় অন্তর্ভুক্ত হওয়ার পর এ প্রতীকটি মুসলমানদের কাছে ব্যাপকভাবে জনপ্রিয় হয়েছিল এবং এটি ইসলামের প্রতীক হিসাবে পরিচিতি লাভ করেছিল। অনুরূপভাবে, নতুন চাঁদের পাশাপাশি সূর্য প্রায়ই প্রাচীন পুনিক নিদর্শনগুলোতে ব্যবহৃত হত যা প্রাচীন পুনিক ধর্ম, বিশেষ করে সঙ্গে, তানিত চিহ্নের সাথে সম্পর্কিত।

সঠিক অনুচ্ছেদ শিরোনাম কোনটি?
titleA. বর্ণনা
titleB. অর্থ
titleC. ঊনবিংশ শতাব্দীর পতাকা
titleD. বিংশ শতাব্দীর পতাকা
উত্তর: titleB
প্রাক্তন যুব দল কোচ হোসে পেকারম্যানের অধীনে, ২০০৫ ফিফা কনফেডারেশন্স কাপের জন্য আর্জেন্টিনা দলে জায়গা পান রিকেল্‌মে। প্রতিযোগিতায় তিনি #৮ নম্বর জার্সি পরে খেলেন। ১৫ জুন, গ্রুপ পর্বে আর্জেন্টিনার প্রথম খেলায় তিউনিসিয়ার বিপক্ষে তিনি মাঠে নামেন। খেলার ৩৩তম মিনিটে পেনাল্টি থেকে গোল করে তিনি দলকে ১–০ গোলে এগিয়ে নিয়ে যান। খেলায় আর্জেন্টিনা ২–১ গোলে জয় লাভ করে। ১৮ জুন, গ্রুপ পর্বের দ্বিতীয় খেলায় অস্ট্রেলিয়ার মুখোমুখি হয় আর্জেন্টিনা। খেলার ৩১তম মিনিটে পেনাল্টি থেকে গোল করে দলকে ২–০ গোলে এগিয়ে নিয়ে যান রিকেল্‌মে। অবশ্য, খেলায় আর্জেন্টিনা ৪–২ গোলে জয় লাভ করে। ২১ জুন, গ্রুপ পর্বের তৃতীয় খেলায় আয়োজক জার্মানির মুখোমুখি হয় আর্জেন্টিনা। খেলার ৩৩তম মিনিটে গোল করে দলকে ১–১ গোলে সমতায় ফেরান রিকেল্‌মে। অবশ্য, চার মিনিট পরই পুনরায় এগিয়ে যায় জার্মানি। খেলাটি শেষ পর্যন্ত ২–২ গোলে ড্র হয়। ৭ পয়েন্ট নিয়ে জার্মানির সাথে দ্বিতীয় পর্বের টিকিট পায় আর্জেন্টিনা। ২৬ জুন, সেমি-ফাইনালে মেক্সিকোর মুখোমুখি হয় আর্জেন্টিনা। অতিরিক্ত সময়ের পরও, ১–১ সমতা থাকায় খেলাটি পেনাল্টি শুট-আউটে গড়ায়, যা আর্জেন্টিনা ৬–৫ ব্যবধানে জিতে। ২৯ জুন, ফাইনালে ব্রাজিলের মুখোমুখি হয় আর্জেন্টিনা। ফ্রাংকফুর্টের কমার্জব্যাংক-এরিনায় অনুষ্ঠিত ঐ খেলায় পুরো ৯০ মিনিটই মাঠে ছিলেন রিকেল্‌মে। যদিও আর্জেন্টিনা ৪–১ গোলে পরাজিত হয়। প্রতিযোগিতার দ্বিতীয় সেরা খেলোয়াড় হিসেবে সিলভার বল পুরস্কার অর্জন করেন রিকেল্‌মে।

সঠিক অনুচ্ছেদ শিরোনাম কোনটি?
titleA. ২০০৬ ফিফা বিশ্বকাপ
titleB. ২০০৫ ফিফা কনফেডারেশন্স কাপ
titleC. ১৯৯৮ তুলোন টুর্নামেন্ট
titleD. ২০০৫–০৬ মৌসুম
উত্তর: titleB
191২ সালে, মাতা-পিতার বিরুদ্ধে একপ্রকার বিদ্রোহ স্বরূপ, প্রথম বিশ্বযুদ্ধ শুরু হওয়ার দুই বছর আগে, লুই ফরাসি সেনাবাহিনীতে যোগ দেন। লক্ষণীয়ভাবে, 1911 সালে আগাদির সংকটের পর, ফ্রান্সে (বিশেষত প্যারিস এবং পার্শবর্তী অঞ্চলে) জাতীয়তাবাদ এক বিশালাকার ধারণ করেছিল - এক ইতিহাসবিদ সেই সময়কে (1911-1914) "দেশপ্রেমের বেহেস্ত" বলে বর্ণনা করেছেন।

লুই রাম্বৌললেটের ১২তম কুইরাসিয়ার রেজিমেন্টে, তিন বছরের জন্য অন্তর্ভুক্ত হন। প্রথম পর্যায় সামরিক জীবনের সাথে তীব্র মাত্রায় অসন্তুষ্ট হয়ে, তিনি বাহিনী পরিত্যাগ করার বিবেচনা করেছিলেন। তবে পরবর্তী সময়ে তিনি সামরিক জীবন যাপনের সহিত নিজেকে মানিয়ে নেন এবং শেষ অবধি সার্জেন্ট পদ অর্জন করেছিলেন। প্রথম বিশ্বযুদ্ধের শুরুতেই লুই এর বাহিনী যুদ্ধক্ষেত্রে সংজোযিত হয়েছিল। ১৯১৪ সালের ২৫ অক্টোবর, জার্মানির ভারী গলা বর্ষণ এর কারণস্বরূপ, অন্যান্য সেনাগণ একটি গুরুত্যপূর্ণ যুদ্ধ-বার্তা প্রেরণ করতে অনিচ্ছুক হলে, তিনি স্বেচ্ছাসেবক হন। ওয়াইপ্রেস-এর কাছাকাছি, বার্তা প্রদানের সময়, তিনি ডান হাতে আঘাত লাভ করেন। তবে জনপ্রিয় গুজবের বিপরীতে, তিনি মাথায় আহত হননি। অসীম সাহসিকতা জন্য, লুইকে নভেম্বরে মেডাইলে মিলিটারি প্রদান করা হয়।

১৯১৫ সালের মার্চ মাসে তাকে লন্ডনে পাঠানো হয়েছিল, ফরাসি পাসপোর্ট অফিসে কাজ করার জন্য। লন্ডনে থাকাকালীন তিনি সুজান নেবাউটকে বিয়ে করেন কিন্তু এক বছর পরে তাদের বিবাহবিচ্ছেদ ঘটে। সেই সালেরই সেপ্টেম্বরে, তার অস্ত্র ক্ষতগুলির কোনোরূপ আরোগ্য হওয়ার লক্ষণ না দেখা গেলে, তাকে সামরিক দায়িত্ব থেকে মুক্তি দেওয়া হয় এবং তিনি ফ্রান্সে প্রত্যাবর্তন করেন।

১৯১৬ সালে, সাঙ্ঘা-ওব্বাঙ্গুই বনপালন কোম্পানির প্রতিনিধি হিসেবে লুই আফ্রিকার উদ্দেশ্যে রওনা দেন। সফরটি অসফল ছিল কিন্তু তা ব্যতিরেকে এই সময় সম্পর্কে খুব কমই জ্ঞাত। তাকে একবার ব্রিটিশ ক্যামেরুনে পাঠানো হয়েছিল এবং ১৯১৭ সালে তিনি ফ্রান্সে ফিরে আসেন। এরপর কয়েক মাস তিনি রকফেলার ফাউন্ডেশনের হয়ে এক দল স্বাস্থ্যসেবক এর সাথে ব্রিটানি-র বাসিন্দাদের যক্ষ্মারোগ নিয়ন্ত্রণ এবং এক সঠিক স্বাস্থ্যবিধি বজায় রাখা নিয়ে উপদেশ দিতেন।

সঠিক অনুচ্ছেদ শিরোনাম কোনটি?
titleA. লেখক
titleB. প্রথম জীবন
titleC. চিকিৎসক
titleD. প্রথম বিশ্ব যুদ্ধ এবং আফ্রিকা
উত্তর: titleD
হেলেনা খান ১৯২৩ সালের ২৩শে মার্চ জন্মগ্রহণ করেন। তার পৈত্রিক নিবাস ময়মনসিংহের কোলকাতাপাড়া। তার মাতা খাতেমুন নেসা এবং পিতা মুজাফফর আলী ফকির। মাত্র নয়মাস বয়সে তার মাতা মারা যাওয়ার পর তিনি তার মাতামহীর কাছে লালিত পালিত হন।

তিনি রাধা সুন্দরী বালিকা বিদ্যালয় থেকে মেট্রিকুলেশন পাস করেন এবং ময়মনসিংহের আনন্দ মোহন কলেজ থেকে ইন্টারমিডিয়েট পাস করেন। পরে তিনি ১৯৪৮ সালে কলকাতার লেডি ব্রাবোর্ন কলেজ থেকে ব্যাচেলর অব আর্টস ডিগ্রি অর্জন করেন। তিনি ঢাকায় ফিরে আসেন এবং ১৯৪৯ সালে টিচার্স ট্রেনিং কলেজ থেকে ব্যাচেলর ইন ট্রেনিং সম্পন্ন করেন। তিনি এই কলেজের প্রথম ব্যাচের শিক্ষার্থী ছিলেন। তিনি লন্ডন গমন করেন এবং লন্ডন বিশ্ববিদ্যালয় থেকে ১৯৫১-১৯৫২ সালে যথাক্রমে শিক্ষা ও ইংরেজি বিষয়ে দুটি ডিপ্লোমা অর্জন করেন।

সঠিক অনুচ্ছেদ শিরোনাম কোনটি?
titleA. কর্মজীবন
titleB. প্রারম্ভিক জীবন
titleC. ব্যক্তিগত জীবন
titleD. মৃত্যু
উত্তর: titleB
১৯৭১ সালে মুক্তিযুদ্ধ শুরুর সময় তিনি রাজশাহী জেলে বন্দী ছিলেন। এসময় তিনি জেল থেকে পালিয়ে ভারতে প্রবেশ করেন। মুক্তিযুদ্ধকালে বামপন্থীদের সংগঠনে ও সমন্বয় সাধনে তিনি গুরুত্বপূর্ণ ভূমিকা পালন করেন। যুদ্ধের সময় মুজিবনগর সরকারকে পরামর্শ দেয়ার জন্য গঠিত উপদেষ্টা পরিষদের অন্যতম সদস্য ছিলেন মণি সিংহ। এই পরিষদের অন্যান্য সদস্যের মাঝে ছিলেন মওলানা ভাসানী, অধ্যাপক মোজাফফর আহমদ প্রমুখ।

সঠিক অনুচ্ছেদ শিরোনাম কোনটি?
titleA. কৃষক আন্দোলন
titleB. জন্ম
titleC. কমিউনিস্ট পার্টির রাজনীতি
titleD. মুক্তিযুদ্ধ ও স্বাধীন বাংলাদেশ
উত্তর: titleD
থমাস রয়টার্স ফাউন্ডেশন একটি সমীক্ষা অনুযায়ী, নারীদের বসবাসের জন্য ভারত বিশ্বের চতুর্থ বিপজ্জনকতম স্থান। যেকোন শ্রেণি, বর্ণ, বা ধর্মের মহিলা এই নিষ্ঠুর হিংসা এবং বিকৃতির শিকার হতে পারেন, মহিলাদের হত্যা বা স্থায়ীভাবে জখম করার উদ্দেশ্যে করা এইসব পূর্বপরিকল্পিত অপরাধ যা নাকি নারীকে তার সঠিক ভূমিকায় নিয়োজিত করার একটি পাঠ হিসাবে কাজ করবে। ভারতে, যেসব মহিলা কোনো পুরুষের দেওয়া বিবাহের প্রস্তাব প্রত্যাখ্যান করেছেন বা বিবাহবিচ্ছেদের দাবি জানিয়েছেন অ্যাসিড আক্রমণ তাদের বিরুদ্ধে প্রতিশোধগ্রহণের একটি উপায়। অ্যাসিডের স্পর্শে শরীরে স্থায়ী বিকৃতি ঘটে তাই এটি একজন মহিলার জীবন যন্ত্রণাময় করার দ্রুততম উপায়। অ্যাসিড আক্রমণ সংখ্যা বাড়তে থাকায় অ্যাসিড প্রস্তুতকরণ, বিক্রয় ও পরিবহনের উপর বহু কঠোর বিধিনিষেধ আরোপিত হয়েছে।

সঠিক অনুচ্ছেদ শিরোনাম কোনটি?
titleA. মহিলাদের বিরুদ্ধে অপরাধ
titleC. নারীর অধিকার
titleD. অ্যাসিড নিক্ষেপ
উত্তর: titleD
ইমাম মাহদী (আরবী: مهدي‎,পথ প্রদর্শক) হচ্ছে কেয়ামতের পুর্বে আগমনকারী মুসলমানদেরকে নেতৃত্ব দানকরী শাসক,[১] যিনি পৃথিবীতে সাত অথবা নয় বছর শাসন করবেন। তার কথা হাদিসের (ইসলামের শেষ নবী মুহাম্মদের বাণী) বহু জায়গায় বলা হয়েছে। তিনি মদিনায় জন্মগ্রহণ করবেন এবং তাকে দেখতে ইসলামের শেষ নবী মুহাম্মদ-এর মত লাগবে। যখন তার আগমনের সময় হবে তখন পৃথিবীতে অনেক নামধারী ইমাম মাহদির ছড়াছড়ি থাকবে। তার আগমন কিয়ামতের অন্যতম বড় আলামত।[২][৩][৪]

সঠিক অনুচ্ছেদ শিরোনাম কোনটি?
titleA. ইমান বা বিশ্বাসের ছয়টি বিষয়
titleB. তিনটি পর্যায়
titleC. দাজ্জালের পৃথিবীতে অবস্থান
titleD. মাহাদি
উত্তর: titleD
তার পরবর্তী দুটি ছবি "গুলাম" ও "কুছ কুছ হোতা হ্যায়" (১৯৯৮) ব্যবসাসফল হয়। শেষের ছবিটির জন্য তিনি তার প্রথম ফিল্মফেয়ার পুরস্কার পান "শ্রেষ্ঠ পার্শ্ব চরিত্রে" অভিনয়ের জন্য।

এরপর তিনি অনেক ছবি করেন যার অধিকাংশই ব্যবসা সফল হয় নি। তিনি শাদ আলি পরিচালিত "সাথিয়া" (২০০২) ছবিতে অভিনয় করেন। এই ছবিটি সমালোচক ও সাধারণ দর্শকদের কাছে তুমুল জনপ্রিয়তা অর্জন করে।

২০০৪ সালে "হাম তুম" ও "যুবা" ছবির অভিনয় তাকে ফিল্মফেয়ার শ্রেষ্ঠ অভিনেত্রী পুরস্কার ও ফিল্মফেয়ার শ্রেষ্ঠ সহ-অভিনেত্রী পুরস্কার পাইয়ে দেয়। "বীর-জারা" ছবিতে সামাজিক কর্মী হিসেবে তার অভিনয় প্রশংসিত হয়ে ছিল এবং তিনি মনোনীত হয়েছিলেন।

২০০৫ সালে তিনি ৪টি বড় মাপের ছবিতে অভিনয় করেন। "বান্টি অর বাবলি" ছবিটি সাফল্য লাভ করে এবং অন্যান্য ছবিতে তার অভিনয় প্রশংসিত হয়। "ব্ল্যাক" ছবিটি এক্ষেত্রে উল্লেখযোগ্য।

রানী একজন সক্রিয় মঞ্চ অভিনেত্রী। বিশ্বের বিভিন্ন দেশে তিনি অনুষ্ঠান করেছেন। "টেম্পটেশন ২০০৪" ছিল তার সফলতম কনসার্ট যেটি হয়েছিল শাহরুখ খান, সইফ আলি খান, প্রীতি জিন্টা, অর্জুন রামপাল এবং প্রিয়াঙ্কা চোপড়া কে নিয়ে। মেলবোর্ন ২০০৬ কমনওয়েলথ গেমস এর সমাপনী অনুষ্ঠানেও তিনি অংশ নেন।

সঠিক অনুচ্ছেদ শিরোনাম কোনটি?
titleA. চলচ্চিত্র তালিকা এবং পুরস্কার
titleB. জনপ্রিয়
titleC. কর্মজীবন
titleD. ব্যক্তিগত জীবন
উত্তর: titleC
১৮৭৬ সালে তিনি নাটোরের মির্জা মহল প্রাসাদের উত্তরাধিকারী সিংড়া নাটোর পরিবারের অধ্যক্ষ মুহম্মদ জহির শাহ মির্জা সাহেবের প্রথম সন্তান এবং প্রথম পুত্র হিসেবে জন্মগ্রহণ করেন এবং রাজশাহীতে প্রতিষ্ঠিত হওয়ার আগে ফার্সি, আরবি, হিন্দি, উর্দু ও বাঙালি ভাষায় ব্যক্তিগতভাবে শিক্ষিত হন। তিনি কলেজিয়েট স্কুলে পড়েছেন। তিনি দুবার বিয়ে করেন, হুমাইরা বেগম ও আবেদা সুলতানা তার স্ত্রী এবং তার তিন পুত্র ও এক মেয়ে ছিল।

সঠিক অনুচ্ছেদ শিরোনাম কোনটি?
titleA. পরবর্তী উত্তরাধিকারী এবং উত্তরাধিকার
titleB. পরিবার
titleC. জীবনী এবং সামরিক বিষয়ক (১৮৭০-১৯২১)
titleD. মৃত্যু
উত্তর: titleB
বৃহৎ জারণ ঘটনার ফলে খনিজ বৈচিত্র্যে বিস্ফোরক সমৃদ্ধি ঘটে। বিভিন্ন মৌলের এক বা একাধিক জারিত রূপ ভূপৃষ্ঠের কাছাকাছি পৌঁছে যায়। ধারণা করা হয়, অক্সিজেন বিপ্লবই পৃথিবীতে বর্তমানে বিদ্যমান আনুমানিক ৪,৫০০ খনিজের ভিতর প্রায় ২,৫০০ এরও বেশি রূপের সরাসরি উদ্দীপক। ম্যান্টল এবং ক্রাস্টের পরিবর্তনকারী প্রক্রিয়ার কারণে এই খনিজগুলোর অধিকাংশই হাইড্রেট এবং জারণ হিসেবে উপলদ্ধ। 
সঠিক অনুচ্ছেদ শিরোনাম কোনটি?
titleA. খনিজ বৈচিত্র্যে প্রভাব
titleB. লোহার প্রজাত্যায়ন
titleC. ভূখন্ডীয় নির্দেশক
titleD. তাত্ত্বিক কার্যকারণ
উত্তর: titleA
১৯৬৮ সালের আগে বিশ্বব্যাংক যেসব পুনর্গঠনমূলক এবং উন্নয়নমুখী ঋণ প্রদান করত সেগুলো তুলনামূলক কম ছিল। এ সময় আর্থিক রক্ষণশীলতা নীতি গৃহীত হয় এবং ঋণ পেতে হলে দেশগুলোকে কঠিন সব শর্ত পূরণ করতে হত। তবে পরে অধিক হারে ঋণ প্রদান করার প্রয়োজনীয়তা অতি শীঘ্রই অনুভূত হয়।

প্রথম দেশ হিসেবে ফ্রান্স বিশ্বব্যাংকের ঋণ গ্রহণ করে। ব্যাংকের তৎকালীন প্রেসিডেন্ট জন ম্যাকক্লয় অন্য দুইটি ঋণ আবেদনকারী দেশ পোল্যান্ড ও চিলির চেয়ে ফ্রান্সকে বেশি সক্ষম মনে করেছিলেন। ফ্রান্স যে পরিমাণ অর্থের আবেদন করেছিল, তার অর্ধেক (২৫০ মিলিয়ন মার্কিন ডলার) প্রদান করা হয়েছেল; তাও কঠিন শর্তের অধীনে। শর্ত ছিল ঋণ পরিশোধকালে দেশটি অন্য যেকোন ঋণদাতার চেয়ে বিশ্বব্যাংকের ঋণ পরিশোধে অগ্রাধিকার দেবে। এছাড়া দেশটির তৎকালীন বাজেটে ব্যাপক কাটছাঁট করতে হয়েছিল। বিশ্বব্যাংকের প্রতিনিধিদল কঠোর নজরদারীর মধ্যে ফ্রান্সের অর্থনৈতিক কার্যকলাপ অবলোকন করছিল। তাদের মূল লক্ষ্য ছিল দেশটি বিশ্বব্যাংকের শর্তসমূহ সঠিকভাবে পালন করছে কিনা। এছাড়া ঋণ অনুমোদনের পূর্বে যুক্তরাষ্ট্রের স্বরাষ্ট্রমন্ত্রণালয় ফরাসি সরকারকে আদেশ দিয়েছিল যে সরকারে যেসব কমিউনিস্ট সদস্য রয়েছে তাদের সবার আগে বিদায় করতে হবে। ফরাসি সরকার তাদের কোয়ালিশন সহযোগী কমিউনিস্ট পার্টি অব ফ্রান্সের সব সদস্যকে সরকার থেকে বিতাড়ন করতে বাধ্য হয়। এ পদক্ষেপের ঘণ্টখানেকের মধ্যে ফ্রান্সের ঋণ অনুমোদন করা হয়।

১৯৪৭ সালে যুক্তরাষ্ট্র কর্তৃক মার্শাল পরিকল্পনা গৃহীত হলে ইউরোপীয় দেশগুলো আর্থিক সহায়তা পাওয়ার নতুন এক উৎসের সন্ধান পায়। এ প্রতিযোগিতার মুখোমুখি হয়ে বিশ্বব্যাংক অ-ইউরোপীয় দেশগুলোর দিকে দৃষ্টি দেয়। ১৯৬৮ সালের আগ পর্যন্ত বিশ্বব্যাংকের ঋণপ্রদান কার্যক্রম কেবলমাত্র আয়-বৃদ্ধিকারী অবকাঠামো নির্মাণে ব্যবহৃত হয়। এ ধরনের অবকাঠামোর মধ্যে সমুদ্রবন্দর, সড়ক ও যোগাযোগ, বিদ্যুৎ উৎপাদনকেন্দ্র অন্যতম। এ ধরনের ঋণ প্রদান করার উদ্দেশ্য ছিল যাতে দেশগুলো এ অবকাঠামো থেকে উপার্জিত অর্থ ঋণ পরিশোধে ব্যয় করতে পারে।

সঠিক অনুচ্ছেদ শিরোনাম কোনটি?
titleA. ১৯৮৯–বর্তমান
titleB. ১৯৮০–১৯৮৯
titleC. ১৯৪৪–১৯৬৮
titleD. ১৯৬৮–১৯৮০
উত্তর: titleC
১৮৮২ সালে দক্ষিণ ইতালিতে জন্মগ্রহণ করে, টরিও যুক্তরাষ্ট্রে পাড়ি জমায় তার মায়ের সাথে তার বাবার মৃত্যুর পর, যেসময় তার বয়স ছিল তিন বছর। তার ধূর্ততার জন্য তাকে "“দা ফক্স”" নামে ডাকা হয়, সে চিকাগো আউটফিট গঠনে সহায়তা করে, এবং তাকে স্বীকৃতি দেয়া হয় জাতীয় অপরাধী সংঘ প্রতিষ্ঠার পেছনে অনুপ্রেরক হিসাবে। সে আল কাপোনের উপর বিশাল প্রভাব ফেলে, আল কাপোন তাকে পরামর্শদাতা হিসাবে মনে করেন। বিগ জিম কলোসিমো হত্যার পর টরিও চিকাগো আউটফিটে তার জায়গা নেন। সে গুরুতরভাবে আহত হয় নর্থ সাইড গুন্ডাদল দ্বারা কেনাকাটা থেকে ফেরার সময় যেটি তাকে অন্যান্য সমস্যার সাথে বাধ্য করে অপরাধ কর্মকান্ড থেকে সরে যেতে। সে ১৯৫৭ সালে মৃত্যুবরণ করে এবং সংবাদ মাধ্যমগুলো তা সম্পর্কে জানতে পারে তাকে সমাহিত করার তিন সপ্তাহ পর। যুক্তরাষ্ট্র তহবিল বিভাগের কর্মকর্তা আলমার আইরি টরিওকে বর্ণনা করেন “যুক্তরাষ্ট্রের সবচেয়ে বড় গুন্ডা”, “সকল গুন্ডার চেয়ে বুদ্ধিমান এবং সেরা”। অন্যদিকে চিকাগো অপরাধ কমিশনের ভার্জিল ডব্লিউ পিটারসন তাকে তুলনা করেন “একজন সাংগঠনিক প্রতিভাধর” হিসাবে।

সঠিক অনুচ্ছেদ শিরোনাম কোনটি?
titleA. জনি টরিও
titleB. কার্লো গাম্বিনো
titleC. ল্যাটিন আমেরিকা
titleD. লোক সংস্কৃতিতে
উত্তর: titleA
অ্যালুমিনিয়ামের সর্বপ্রথম ব্যবহার পাওয়া যায় খ্রিষ্টপূর্ব ৫ম শতকে। ফিটকিরি হিসেবে প্রাচীন গ্রীসে এর ব্যবহার ছিল এই মর্মে গ্রীক দার্শনিক হিরোডোটাস থেকে উদ্ধৃতি পাওয়া যায়। ক্রুসেডের পর ইউরোপের বস্ত্রশিল্পে ফিটকিরির গুরুত্ব তৈরি হয়। আন্তর্জাতিক বাণিজ্যেও এটি তখন গুরুত্বপূর্ণ পণ্য হিসেবে আবির্ভূত হয়। ১৫৩০ সালের দিকে সুইস চিকিৎসক পারাসেলসাস ভূপৃষ্ঠে এর উপস্থিতি সম্পর্কে আলোচনা করেন। ১৫৯৫ সালে জার্মান রসায়নবিদ আন্দ্রেস লিবাভিয়াস পরীক্ষার মাধ্যমে এর সত্যতা নিরুপণ করেন।

১৭৬০ সালের দিকে অ্যালুমিনিয়াম উৎপাদন নিয়ে প্রথম কাজ শুরু হয়। যদিও এর বেশ পরে ১৮২৪ সালে ওলন্দাজ রসায়নবিদ হান্স ক্রিশ্চিয়ান ওরস্টেড প্রথম একাজে সাফল্য লাভ করেন। ১৮২৭ সালে আরেক জার্মান বিজ্ঞানী ফ্রিডরিক ভোলার ওরস্টেডের পরীক্ষাটি বিশদভাবে আবার পরিচালনা করেন এবং ১৮৪৫ প্রথম অ্যালুমিনিয়ামের ন্যায় ভৌত ধর্ম বিশিষ্ট কিছু টুকরো আবিষ্কারে সক্ষম হন। এর বহুপরে তাকেই অ্যালুমিনিয়ামের আবিষ্কারকের মর্যাদা দেয়া হয়। ভোলারের পদ্ধতিটি বাণিজ্যিকভাবে অ্যালুমিনিয়াম উৎপাদনে ফলপ্রসু ছিল না।

১৮৮৬ সালে ফরাসি প্রকৌশলী পল হেরোল্ট এবং আমেরিকান প্রকৌশলী চার্লস মার্টিন হোল আলাদা আলাদাভাবে লাভবান উপায়ে অ্যালুমিনিয়াম উৎপাদন পদ্ধতি আবিষ্কার করেন। ১৮৮৯ সালে অস্ট্রিয়ান বিজ্ঞানী কার্ল জোসেফ বেয়ার বক্সাইট পরিশোধন করে অনুরুপ লাভবান একটি কৌশল আবিষ্কার করেন। আধুনিক পদ্ধতিগুলো ২ দুই ব্যবস্থার উপর ভিত্তিতেই প্রতিষ্ঠিত। বিংশ শতকের মাঝামাঝি গৃহস্থালীর ব্যবহার্য তৈজসপত্র তৈরিতে এর বহুমাত্রিক ব্যবহার জনপ্রিয়তা পেতে শুরু করে।

সঠিক অনুচ্ছেদ শিরোনাম কোনটি?
titleA. ইতিহাস
titleB. বেয়ার প্রণালী
titleC. ব্যবহার
titleD. হল-হেরোল্ট প্রণালী
উত্তর: titleA
মঙ্গলের প্রথম ও দ্বিতীয় দিনে যন্ত্রপাতি পরীক্ষায় সময় কেটেছে কিউরিওসিটির। তৃতীয় দিনে ক্যামেরা চালু করে ছবি তুলে পৃথিবীতে পাঠিয়েছে কিউরিওসিটি। প্রথম দিন মঙ্গলের তেজস্ক্রিয়া মাপতে আর যন্ত্রপাতি ঠিকঠাক কাজ করছে কি না, তা পরীক্ষা করে দেখেতে সময় কেটেছে কিউরিওসিটির। মঙ্গলের দ্বিতীয় দিনে এ পরীক্ষার অংশ হিসেবেই কিউরিওসিটি মাস্তুল খাড়া করেছে। এ মাস্তুলের সঙ্গে লাগানো ক্যামেরা ব্যবহার করে তৃতীয় দিনে মঙ্গলের নিসর্গের রঙিন ছবি তুলেছে কিউরিওসিটি। এ ছবি তুলতে ৩৪ মিলিমিটার ক্যামেরা ব্যবহার করেছে কিউরিওসিটি। চলার পথে পাথর ভেঙে আর মাটি বিশ্লেষণ করে অণুজীবের সন্ধান চালাবে। কিউরিওসিটির মাস্তুলে ৩৪ মিলিমিটার ক্যামেরাটির পাশে রয়েছে আরেকটি ১০০ মিলিমিটার টেলিফটো লেন্সের ক্যামেরা। দুটি ক্যামেরা মিলিয়ে উন্নত মানের ছবি তুলতে পারে। মঙ্গলে কিউরিওসিটির চতুর্থ দিন সফটওয়্যার ও ধুলা বিশ্লেষক যন্ত্রগুলো ঠিকঠাক কাজ করছে কি না, তা পরীক্ষায় পার হবে।

সঠিক অনুচ্ছেদ শিরোনাম কোনটি?
titleA. লক্ষ্য ও উদ্দেশ্য
titleB. মঙ্গলে কিউরিওসিটির কাজ
titleC. মঙ্গলে স্রোতবাহিত নুড়ির সন্ধান
titleD. মঙ্গলে নতুন পাথরের সন্ধান
উত্তর: titleB
বেলজিয়ামে সিনিয়র ক্রাউন প্রসিকিউটর বা প্রকিউরিয়র দু রই/ প্রকিউরিয়র দেস কোনিংস (অথবা প্রকিউরার জেনারেল/প্রকিরিয়র জেনার‍্যাল আপলি আদালত ও উচ্চ আদালতের) ক্রাউন প্রসিকিউটরের সমর্থন পেয়ে থাকেন। তিনি প্রাথমিক তদন্ত শুরু করেন এবং একজন সন্দেহভাজনকে ২৪ ঘণ্টার জন্য আইনের হেফাজতে রাখতে পারেন। প্রয়োজনে ক্রাউন প্রসিকিউটর একজন অনুসন্ধানী বিচারককে একটি বিচার বিভাগীয় তদন্ত পরিচালনার অনুরোধ করতে পারেন। একজন বিচারক যখন অনুসন্ধান চালা তখন ক্রাউন প্রসিকিউটর কোন প্রকার জিজ্ঞাসাবাদ পরিচালনা করেন না কিন্তু অপরাধ সংঘটনের পরিধি বের করেন যা নিয়ে বিচারক ও আইনপ্রয়োগকারী বাহিনী কাজ করে। আরো তদন্তের জন্য বিবাদী পক্ষের কৌসুলীর মত ক্রাউন প্রসিকিউটর অনুরোধ করতে পারেন। ক্রাউন প্রসিকিউটর নীতিগত সিদ্ধান্ত গ্রহণে দায়িত্বপ্রাপ্ত এবং প্রয়োজনানুসারে মামলা এবং পদ্ধতির অগ্রাধিকার নির্ধারণ করতে পারেন। অপরাধের বিচারের সময় প্রসিকিউটরকে অবশ্যই ট্রায়ার যেমন জজ বা জুরির কাছে মামলার পরিচয় ও ব্যাখ্যা দিতে হবে। তারা সাধারণত যুক্তিসংগত শাস্তির সুপারিশ করে আদালতের কাছে কিন্তু আদালত তা মানতে বাধ্য নয়। আদালত কঠিন বা নরম সিদ্ধান্ত নিতে পারে। ক্রাউন প্রসিকিউটরের বেশ কিছু প্রশাসনিক দ্বায়িত্বও পালন করতে হয়। সিভিল কর্মের সময়ে তারা আদালতকে পরামর্শ দেয়। বেলজিয়ামের আইনে জজ এবং প্রসিকিউটর একই পদের বিচার বিভাগীয় কর্মকর্তা এবং একই বেতন ভাতা প্রাপ্ত হন। আইন মন্ত্রী অপরাধ তদন্তের আদেশ দিতে পারেন কিন্তু বাঁধা দিতে পারেন না।

সঠিক অনুচ্ছেদ শিরোনাম কোনটি?
titleA. সমাজতান্ত্রিক আইন বিচারব্যবস্থায়
titleB. বেলজিয়াম
titleC. জার্মানি
titleD. প্রাতিষ্ঠানিক স্বাধীনতা
উত্তর: titleB
ভগবদ্গীতা (, , "ভগবানের গান") বা শ্রীমদ্ভগবদ্গীতা বা গীতা একটি ৭০০-শ্লোকের হিন্দু ধর্মগ্রন্থ। এটি প্রাচীন সংস্কৃত মহাকাব্য "মহাভারত"-এর একটি অংশ। যদিও "গীতা" একটি স্বতন্ত্র ধর্মগ্রন্থ তথা একটি পৃথক উপনিষদের মর্যাদা পেয়ে থাকে। হিন্দুরা "গীতা"-কে ভগবানের মুখনিঃসৃত বাণী মনে করেন। হিন্দুধর্ম, দর্শন ও সাহিত্যের ইতিহাসে "গীতা" এক বিশেষ স্থানের অধিকারী। "গীতা"-র কথক কৃষ্ণ হিন্দুদের দৃষ্টিতে ঈশ্বরের অবতার পরমাত্মা স্বয়ং। তাই "গীতা"-য় তাকে বলা হয়েছে "শ্রীভগবান"।
"গীতা"-র বিষয়বস্তু কৃষ্ণ ও পাণ্ডব রাজকুমার অর্জুনের কথোপকথন। কুরুক্ষেত্রের যুদ্ধ শুরু ঠিক আগে শত্রুপক্ষে আত্মীয়, বন্ধু ও গুরুকে দেখে অর্জুন কিংকর্তব্যবিমূঢ় হয়ে পড়েছিলেন। এই সময় কৃষ্ণ তাকে ক্ষত্রিয় যোদ্ধার ধর্ম স্মরণ করিয়ে দিয়ে এবং বিভিন্ন প্রকার যোগশাস্ত্র ও বৈদান্তিক দর্শন ব্যাখ্যা করে তাকে যুদ্ধে যেতে উৎসাহিত করেন। তাই "গীতা"-কে বলা হয় হিন্দু ধর্মতত্ত্বের একটি সংক্ষিপ্ত পাঠ এবং হিন্দুদের জীবনচর্যার একটি ব্যবহারিক পথনির্দেশিকা। যোগশাস্ত্র ব্যাখ্যার সময় কৃষ্ণ নিজের "স্বয়ং ভগবান" রূপটি উন্মোচিত করেন এবং বিশ্বরূপে অর্জুনকে দর্শন দিয়ে আশীর্বাদ করেন। অর্জুন ছাড়া প্রত্যক্ষভাবে কৃষ্ণের মুখ থেকে "গীতা" শুনেছিলেন সঞ্জয় (তিনি যুদ্ধের ঘটনা ধৃতরাষ্ট্রের কাছে বর্ণনা করার জন্য বেদব্যাসের কাছ থেকে দিব্য দৃষ্টি লাভ করেছিলেন), হনুমান (তিনি অর্জুনের রথের চূড়ায় বসে ছিলেন) ও ঘটোৎকচের পুত্র বর্বরিক যিনি কুরুক্ষেত্রের যুদ্ধের সব ঘটনা দেখেছিলেন)।

"গীতা"-কে গীতোপনিষদ বলা হয়। অর্থাৎ, "গীতা" উপনিষদ বা বৈদান্তিক সাহিত্যের অন্তর্গত। "উপনিষদ্" নামধারী ধর্মগ্রন্থগুলি শ্রুতিশাস্ত্রের অন্তর্গত হলেও, "মহাভারত"-এর অংশ বলে "গীতা" স্মৃতিশাস্ত্রের অন্তর্গত। আবার উপনিষদের শিক্ষার সারবস্তু "গীতা"-য় সংকলিত হয়েছে বলে একে বলা হয় "উপনিষদসমূহের উপনিষদ"। "গীতা"-কে "মোক্ষশাস্ত্র" নামেও অভিহিত করা হয়।

ভারতীয় মণীষীদের পাশাপাশি অ্যালডাস হাক্সলি, অ্যালবার্ট আইনস্টাইন, জে. রবার্ট ওপেনহাইমার, রালফ ওয়াল্ডো এমারসন, কার্ল জাং, হেনরিক হিমার ও হারমান হেস প্রমুখ পাশ্চাত্য মণীষীরাও "গীতা"র উচ্চ প্রশংসা করেছেন।

সঠিক অনুচ্ছেদ শিরোনাম কোনটি?
titleA. বিনয় পিটক
titleB. শ্রীমদ্ভগবদ্গীতা বা গীতা
titleC. খ্রিস্ট ধর্মশাস্ত্র
titleD. বাইবেল
উত্তর: titleB
১৯৫০-এর দশকে অন্যতম সেরা ইংরেজ বোলার ছিলেন তিনি। বিংশ শতকে ইংল্যান্ডের ইতিহাসে তাদের সেরা বোলিং আক্রমণ সূচীত হয়। কিন্তু ১৯৫১ মৌসুমে আঘাতপ্রাপ্তি ও অসুস্থতার কারণে তার খেলোয়াড়ী জীবনের অকাল সমাপ্তি ঘটে। সীমিত টেস্ট খেলোয়াড়ী জীবনে প্রতি একান্ন বলে একটি উইকেট পেয়েছিলেন। এছাড়াও প্রথম-শ্রেণীর ক্রিকেটে মাত্র ১৫.৪৮ রান গড়ে ৭০৮ উইকেট দখল করেন।

১৯৫২ সালে একটিমাত্র খেলায় অংশগ্রহণের পর শারীরিক অসুস্থতার কারণে পুরো বছরসহ ১৯৫৩ সালে মাঠের বাইরে অবস্থান করেন। কিন্তু ১৯৫৪ সালের শুরুতে তাকে পুণরায় খেলার মতো যোগ্য মনে না করা হলেও আকস্মিক উন্নতিতে ট্রেন্ট ব্রিজে অনুষ্ঠিত পাকিস্তানের বিপক্ষে তার টেস্ট অভিষেক ঘটে। ঐ টেস্টে ব্রায়ান স্ট্যাদামের পর বোলিং গড়ে তিনি দ্বিতীয় স্থানে ছিলেন। প্রথম ইনিংসে তিনি ৫ উইকেট পেয়েছিলেন।

এ প্রসঙ্গে উইজডেন লিখেছে: ‘ইন-সুইঙ্গার, অফ-স্পিনার ও লেগ-কাটারে ভরপুর ছিল তাঁর বোলিং। এরফলে তিনি বলকে প্রয়োজনমাফিক ফ্লাইট ও পেস প্রদানে সক্ষমতার পরিচয় বহন করেছেন।’ এরই ধারাবাহিকতায় হাটনের অধিনায়কত্বে জিম লেকারকে পাশ কাটিয়ে ১৯৫৪-৫৫ মৌসুমে অ্যাশেজ সফরের জন্য মনোনীত হন তিনি। অ্যাডিলেডে অনুষ্ঠিত অস্ট্রেলিয়ার বিপক্ষে অনুষ্ঠিত চতুর্থ টেস্টে প্রচণ্ড গরমে তিনি দারুণভাবে তার দর্শনীয় বোলিং উপহার দেন। ইংল্যান্ডের আবহাওয়ার তুলনায় নিউজিল্যান্ড সফরেও সফলকাম ছিলেন। মার্চে ওয়েলিংটনে নিউজিল্যান্ড দলকে তাদের টেস্ট ক্রিকেটের ইতিহাসে সর্বনিম্ন রান তুলতে বোলিং আক্রমণে নেতৃত্ব দেন। বৃষ্টিবিঘ্নিত খেলায় তিনি মাত্র ৭ রানে ৪ উইকেট দখল করেন। ঐ খেলায় নিউজিল্যান্ড মাত্র ২৬ রানে অল-আউট হয়।

সঠিক অনুচ্ছেদ শিরোনাম কোনটি?
titleA. খেলোয়াড়ী জীবন
titleB. প্রারম্ভিক জীবন
titleC. সম্মাননা
titleD. অবসর
উত্তর: titleA
ইন্টেলে ৪০০৪ এবং এর সিরিজ ৮০০৮ ও ৮০৮০ কখনোই বড় লাভজনক আয়কারী মাইক্রোপ্রসেসর ছিল না, যদিও মাইক্রোপ্রসেসর গুরুত্বপূর্ন ছিল। যখন প্রসেসর ৮০৮৬ এবং তার আরেকটি ভার্সন ৮০৮৮ তৈরী হয় ১৯৭৮ সালে তখন ইন্টেল এগুলো বাজারজাত এবং ক্রেতা আকৃষ্ট করার জন্য বিক্রয়ের পরিকল্পনা হাতে নেয় যার নাম ছিল "অপারেশন ক্র্যাশ"।

আইবিএম তাদের প্রথম ব্যক্তিগত কম্পিউটার বাজারে ছাড়ে ১৯৮১ সালে, এবং এটি দ্রুতই সাফল্য অজর্ন করে। ১৯৮২ সালে, ইন্টেল তৈরী করে ৮০২৮৬ মাইক্রোপ্রসেসর, যেটি দুই বছর পরে, আইবিএমের পিসি/এটিতে ব্যবহার করা হয়। "কম্প্যাক" প্রথম আইবিএমের পিসির ক্লোন উৎপাদক, ১৯৮৫ সালে উৎপাদন করে একটি ডেস্কটপ সিস্টেম যা ৮০২৮৬ প্রসেসর দিয়ে তৈরী। এবং ১৯৮৬ সালে আরো দ্রুততম প্রসেসর ৮০৩৮৬ দিয়ে তৈরী করে, যা আইবিএমকে পেছনে ফেলে দেয় দ্রুততার দৌড়ে এবং প্রতিযোগী হিসেবে আত্মপ্রকাশ করে আর ইন্টেলও এভাবে প্রধান সরবরাহকারী হিসেবে উঠে আসে।

১৯৭৫ সালে কোম্পানীটি একটি প্রজেক্ট শুরু করেছিল যার উদ্দেশ্য ছিল ৩২-বিটের মাইক্রোপ্রসেসর তৈরী করা সেটি তারা বের করে ১৯৮১ সালে যার নাম ছিল ইন্টেল আইএপিএক্স ৪৩২। কিন্তু এই প্রজেক্টি এতটাই আধুনিক এবং উচ্চক্ষমতা সম্পন্ন ছিল সেইসময় তা উল্লেখিত ক্ষমতায় কার্যকর করা সম্ভব হয়নি এবং বাজারেও তা সফল হয়নি। তাই ইন্টেল এক্স৮৬ ৩২-বিটের পরিবর্তে বাজারজাত করতে শুরু করে।

সঠিক অনুচ্ছেদ শিরোনাম কোনটি?
titleA. ইউনাইটেড স্টেটস
titleB. পুনরুত্থান
titleC. কোর ২ ডুয়ো বিজ্ঞাপনী বিরোধ
titleD. ইন্টেল, এক্স৮৬ প্রসেসর, এবং আইবিএম পিসি
উত্তর: titleD
এই গ্রুপে ছিল আয়োজক উরুগুয়ে, পেরু ও রোমানিয়া। উদ্বোধনী খেলায় পেরু ও রোমানিয়া মুখোমুখি হয়। এই খেলায় প্রতিযোগিতার প্রথম লাল কার্ড দেখানো হয়। পেরুর "প্লাসিদো গালিন্দো" লাল কার্ড দেখেন। রোমানিয়া এই খেলায় শেষের দিকে ২ গোল করে ৩-১ ব্যবধানে বিজয়ী হয়। এস্তাদিও সেন্তেনারিও স্টেডিয়ামের নির্মাণকাজ শেষ না হওয়ায় উরুগুয়ের খেলা শুরু হতে পাঁচ দিন দেরি হয়েছিল। উরুগুয়ের স্বাধীনতার শতবার্ষিকী উপলক্ষে এস্তাদিও সেন্তেনারিওতে খেলা শুরুর আগে বিশেষ অনুষ্ঠানের আয়োজন করা হয়েছিল। পেরুর বিরুদ্ধে উরুগুয়ে ১-০ ব্যবধানে জিতলেও উরুগুয়ের সংবাদ মাধ্যমে উরুগুয়ের খেলার নিন্ম মানের সমালোচনা করা হয়। উরুগুয়ে অবশ্য সহজেই রোমানিয়াকে প্রথম অর্ধে দেয়া চার গোলের সুবাদে ৪-০ তে হারিয়ে সেমি-ফাইনালে উত্তীর্ণ হয়।

সঠিক অনুচ্ছেদ শিরোনাম কোনটি?
titleA. গ্রুপ ১
titleB. গ্রুপ ৪
titleC. গ্রুপ ৩
titleD. স্টেডিয়ামসমূহ
উত্তর: titleC
মার্কিন যুক্তরাষ্ট্রের রোগ প্রতিরক্ষা ও নির্মূল দপ্তর থেকে বলা হয়, জৈবসন্ত্রাস হলো ব্যাক্টেরিয়া, ভাইরাস, টক্সিন বা অন্য যেকোন ক্ষতিকর বস্তু দ্বারা মানুষের মাঝে রোগের উপদ্রব ঘটানো। যা মানুষ ছাড়াও অন্য প্রাণী ও গাছপালার জন্য ক্ষতিকর এমনকি মৃত্যুর কারণ হতে পারে। এই সকল জৈব পদার্থগুলো সাধারণত প্রকৃতিতেই উপলব্ধ্য হলেও, জৈবসন্ত্রাসের জন্য ব্যবহার করতে এদের মাঝে পরিবর্তন এনে এদের রোগ তৈরির ক্ষমতা বাড়িয়ে দেয়া হয়। এছাড়া এসকল জৈব বস্তু যেন পরিবেশের সাথে খাপ খাইয়ে নিতে পারে এবং সহজে নির্মূল করা না যায় সেই ব্যবস্থাও করা হয়। জৈব বস্তু সমূহ বায়ু, পানি অথবা খাদ্যের মাধ্যমে ছড়ানো হয়।জৈব সন্ত্রাসবাদের ধারণা সন্ত্রাসবাদের মনোযোগ আকর্ষণে সক্ষম হয়েছে কেননা এগুলো সহজে সনাক্ত করা যায় না এবং প্রতিক্রিয়া দেখাতে বেশ সময় ক্ষেপন করে। গুটিবসন্তের ভাইরাসের মতো কিছু জৈবসন্ত্রাসবাদের অস্ত্র একজন মানুষ থেকে আরেকজনের মধ্যে সংক্রমিত হয়। আবার এনথ্রাক্স রোগের জীবাণু এভাবে ছড়িয়ে দেয়া সম্ভব হয় না।

অস্ত্র হিসেবে জৈব অস্ত্র বেশ আকর্ষণীয় হলেও এর সীমাবদ্ধতা রয়েছে। বিশেষ করে সামরিক বাহিনীতে জৈব অস্ত্র ব্যবহারের প্রধান অন্তরায় হলো, জৈব অস্ত্র শুধুমাত্র শত্রু পক্ষের জন্য নকশা করে ব্যবহার করা যায় না। ফলাফলস্বরূপ, সামরিক বাহিনীতে জৈব অস্ত্রের ব্যবহার করা হয় না। কিন্তু সন্ত্রাসবাদের ক্ষেত্রে এই সীমাবদ্ধতাই জৈব অস্ত্রকে শক্তিশালী করে তুলেছে। বিশাল জনগোষ্ঠীর মাঝে আতঙ্ক সৃষ্টি, একটি দেশ বা জনপদে বিশৃঙ্খলা তৈরিতে জৈব অস্ত্র মোক্ষম। উইলিয়াম নেলসন জয়ের মতো প্রযুক্তিবিদেরা তাই আশঙ্কা করছেন, ভবিষ্যতে জিনেটিক ইঞ্জিনিয়ার জৈব সন্ত্রাসবাদ সংঘটনের মতো ক্ষমতা রাখবে।

সঠিক অনুচ্ছেদ শিরোনাম কোনটি?
titleA. ক্যাটাগরি বি
titleB. সংজ্ঞা
titleC. এজেন্টের প্রকারভেদ
titleD. বিংশ শতাব্দী
উত্তর: titleB